ಪೌರಾಣಿಕ ಕಾಲಕ್ರಮವು ಹಿಂದೂ ಧರ್ಮಗ್ರಂಥಗಳ ಪ್ರಕಾರ ಹಿಂದೂ ಇತಿಹಾಸದ ಕಾಲಪಟ್ಟಿಯನ್ನು ಕೊಡುತ್ತದೆ. ಎರಡು ಪ್ರಧಾನ ದಿನಾಂಕಗಳೆಂದರೆ ಕುರುಕ್ಷೇತ್ರ ಯುದ್ಧ ಮತ್ತು ಕಲಿಯುಗದ ಆರಂಭ. ಈ ಕಾಲಕ್ರಮದ ಪ್ರಕಾರ ಕುರುಕ್ಷೇತ್ರ ಯುದ್ಧ ಕ್ರಿ.ಪೂ. 3139 ರಲ್ಲಿ ಸಂಭವಿಸಿತು ಮತ್ತು ಕಲಿಯುಗ ಕ್ರಿ.ಪೂ. 3102 ರಲ್ಲಿ ಶುರುವಾಯಿತು. ಮೂಲನಿವಾಸಿ ಆರ್ಯರ ಪ್ರತಿಪಾದಕರು ವೈದಿಕ ಯುಗದ ಹೆಚ್ಚು ಹಿಂದಿನ ಕಾಲಮಾನ, ಮತ್ತು ಭಾರತದ ಹೊರಗೆ ಇಂಡೊ-ಯೂರೋಪಿಯನ್ ಭಾಷೆಗಳ ಪ್ರಸರಣವನ್ನು ಪ್ರತಿಪಾದಿಸಲು ಪೌರಾಣಿಕ ಕಾಲಕ್ರಮವನ್ನು ಉಲ್ಲೇಖಿಸುತ್ತಾರೆ.